Oscar Osthoff

Oscar Paul Osthoff (23. maaliskuuta 1883 Milwaukee – 9. joulukuuta 1950 Indianapolis) oli yhdysvaltalainen painonnostaja, uimari ja olympiamitalisti. 

Osthoff osallistui olympialaisiin kerran, St. Louisissa 1904. Hän voitti tuolloin kultaa yhden käden nostossa ja sai hopeaa kahden käden nostossa. Vaikka Osthoff voitti painonnostossa olympiamitaleja, hän oli paljon tunnetumpi uimarina. Hän teki 100 jaardin matkalla Yhdysvalloissa maansa yliopistoennätyksen 1907 ja ui Milwaukee Athletic Clubin riveissä vuoteen 1924 saakka. Osthoff menestyi Wisconsinissa edellä mainittujen lajien lisäksi myös amerikkalaisessa jalkapallossa, yleisurheilussa ja voimistelussa. 

Osthoff valmensi yliopistosta valmistumisensa jälkeen Washingtonin osavaltionyliopistossa sekä amerikkalaista jalkapalloa että yleisurheilua. Hän oli ammatiltaan insinööri.

 Lähteet 

 Osthoffin profiili sports-reference.com -sivustolla   

Luokka:Yhdysvaltalaiset painonnostajat
Luokka:Yhdysvaltalaiset uimarit
Luokka:Yhdysvaltalaiset olympiavoittajat
Luokka:Vuonna 1883 syntyneet
Luokka:Vuonna 1950 kuolleet